CELEX: 62021CN0564
Language: lv
Date: 2021-09-14 00:00:00
Title: Lieta C-564/21: Lūgums sniegt prejudiciālu nolēmumu, ko 2021. gada 14. septembrī iesniedza Verwaltungsgericht Wiesbaden (Vācija) – BU/Vācijas Federatīvā Republika

10.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 11/14
            
         
      Lūgums sniegt prejudiciālu nolēmumu, ko 2021. gada 14. septembrī iesniedza Verwaltungsgericht Wiesbaden (Vācija) – BU/Vācijas Federatīvā Republika
      (Lieta C-564/21)
      (2022/C 11/20)
      Tiesvedības valoda – vācu
      
         Iesniedzējtiesa
      
      
         Verwaltungsgericht Wiesbaden
      
      
         Pamatlietas puses
      
      
         Prasītājs: BU
      
         Atbildētāja: Vācijas Federatīvā Republika, ko pārstāv Bundesamt für Migration und Flüchtlinge
      
      
         Prejudiciālie jautājumi
      
      
                  1)
               
               
                  Vai no tiesībām uz lietas taisnīgu izskatīšanu saskaņā ar Pamattiesību hartas 47. pantu izriet, ka iestādes lietas materiāli – arī elektroniskā formātā –, kas valsts iestādei ir jāizsniedz saistībā ar piekļuvi lietas materiāliem vai pārbaudi tiesā, tiek izsniegti tādā veidā, ka tie ir pilnīgi un ar secīgu numerāciju, un tāpēc no tiem var secināt izdarītos grozījumus?
               
            
                  2)
               
               
                  Vai Eiropas Parlamenta un Padomes Direktīvas 2013/32/ES (2013. gada 26. jūnijs) par kopējām procedūrām starptautiskās aizsardzības statusa piešķiršanai un atņemšanai (1) 23. panta 1. punkts un 46. panta 1.–3. punkts nepieļauj valsts administratīvo praksi, saskaņā ar kuru iestāde regulāri izsniedz patvēruma meklētāja likumīgajam pārstāvim un tiesai tikai izvilkumu no elektroniskas dokumentu pārvaldības sistēmas, kurā ir ietverts nepilnīgs un nestrukturēts elektronisko PDF datņu apkopojums bez hronoloģijas, tām esot bez struktūras un hronoloģiskas notikumu norises, nemaz nerunājot par elektronisko lietas materiālu pilnīga satura atspoguļojumu?
               
            
                  3)
               
               
                  Vai no Direktīvas 2013/32/ES 11. panta 1. punkta un 45. panta 1. punkta a) apakšpunkta izriet, ka lēmumu ar roku ir jāparaksta patvēruma iestādes atbildīgajam darbiniekam, ir jāpievieno lietas materiāliem vai ir jāpaziņo pieteikuma iesniedzējam kā ar roku parakstīts dokuments?
               
            
                  4)
               
               
                  Vai dokuments tiek nodrošināts rakstveidā Direktīvas 2013/32/ES 11. panta 1. punkta un 45. panta 1. punkta a) apakšpunkta izpratnē, ja lēmuma pieņēmējs paraksta lēmumu, taču pēc tam tas tiek ieskenēts un oriģināls iznīcināts, un līdz ar to lēmums tikai daļēji ir rakstveida?
               
            
         (1)  OV 2013, L 180, 60. lpp.